CELEX: 62009CN0028
Language: el
Date: 2009-01-21 00:00:00
Title: Υπόθεση C-28/09: Προσφυγή της 21ης Ιανουαρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας

21.3.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/28
            
         Προσφυγή της 21ης Ιανουαρίου 2009 — Επιτροπή των Ευρωπαϊκών Κοινοτήτων κατά Δημοκρατίας της Αυστρίας
   (Υπόθεση C-28/09)
   (2009/C 69/51)
   Γλώσσα διαδικασίας: η γερμανική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: P. Oliver, A. Alcover San Pedro και B. Schima)
   
      Καθής: Δημοκρατία της Αυστρίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι η Δημοκρατία της Αυστρίας, απαγορεύοντας την κυκλοφορία των φορτηγών συνολικού βάρους άνω των 7,5 τόνων που μεταφέρουν ορισμένα εμπορεύματα σε τμήμα του αυτοκινητοδρόμου Α 12, παρέβη τις υποχρεώσεις που υπέχει από τα άρθρα 28 και 29 ΕΚ,
            
         
               —
            
            
               να καταδικάσει τη Δημοκρατία της Αυστρίας στα δικαστικά έξοδα.
            
         Ισχυρισμοί και κύρια επιχειρήματα
   Η απαγόρευση της κυκλοφορίας των φορτηγών συνολικού βάρους άνω των 7,5 τόνων που μεταφέρουν ορισμένα εμπορεύματα σε τμήμα του αυτοκινητοδρόμου Α 12 αποτελεί μέτρο ισοδυνάμου προς ποσοτικό περιορισμό αποτελέσματος, αντίθετο προς τα άρθρα 28 και 29 ΕΚ. Το επίμαχο μέτρο δεν είναι κατάλληλο για την επίτευξη της επιβαλλόμενης από την κοινοτική νομοθεσία βελτιώσεως του αέρα του περιβάλλοντος στην περιοχή του αυτοκινητοδρόμου Α 12, διότι δεν έχει συγκεκριμένη στόχευση και θεσπίστηκε χωρίς να έχει εξεταστεί η επιβολή άλλων, λιγότερο περιοριστικών μέτρων, όπως η επιβολή παγίου ορίου ταχύτητας ή η απαγόρευση της κυκλοφορίας ανάλογα με το ύψος των εκπομπών καυσαερίων. Επιπλέον, η προσφεύγουσα προβάλλει ότι δεν έχει προβλεφθεί κατάλληλη εναλλακτική λύση για την οδική κυκλοφορία.